Vladimir Putin og russiske piloter ved Khmejmim, den 11. december 2017.
Khmejmim Air Base, også Hmeimim Air Base, er en syrisk luftbase, der pr. august 2019 drives af Rusland. Luftbasen er beliggende sydøst for byen Latakia i Hmeimim, i Syrien. Luftbasen deler nogle lufthavnsfaciliteter med Bassel Al-Assad International Airport. Luftbasens juridiske status reguleres af en traktat, der i august 2015 blev indgået mellem Rusland og Syrien. I slutningen af 2017 meddelte Rusland, at Khmejmim-basen er en del af Ruslands permanente militære kontingent udstationeret i Syrien.
"Khmejmim-luftbasen blev bygget i midten af 2015 ved siden af Bassel Al-Assad International Airport for at være ""det strategiske centrum for den russisk militære intervention i den syriske borgerkrig"". Eksistensen af den russiske strategiske base blev afsløret af USA i begyndelsen af september 2015, og amerikanske embedsmænd udtrykte bekymring over muligheden for eskalering af konflikten i Syrien. Luftbasen blev operationel den 30. september 2015. 
Khmejmim Air Base / Historik og aktuel juridisk status
Khmejmim Air Base